Com li sembla a Blanco fer cordons sanitaris a formacions polítiques que no tenen representació parlamentària?
Ciutadans no descarta de pactar amb Vox a l'Ajuntament de Barcelona després de les pròximes eleccions. No ho ha dit Manuel Valls, el candidat al qual donarà suport la formació taronja, sinó el diputat al parlament Nacho Martín Blanco. Ho ha afirmat implícitament en una entrevista a 'El món a RAC1' quan ha respost a la proposta d'Ernest Maragall a La Vanguardia de comprometre's a no arribar a acords amb l'extrema dreta. Segons Blanco, és 'ridícul de fer cordons sanitaris a partits que no tenen representació'. 'Ciutadans es presenta a les eleccions municipals a guanyar la batllia de Barcelona i a fer pactes amb partits constitucionalistes en sentit ampli. Plantejar-nos ara fer cordons sanitaris a partits que no tenen representació parlamentària em sembla ridícul', ha dit exactament als micròfons de Rac1.
ridícul